لعبة الست

لعبة الست هو فيلم درامى رومانسى كوميدى مصرى من انتاج سنة 1946، من بطولة نجيب الريحانى ف دور "حسن عاشور أبو طبق" و تحيه كاريوكا  ف دور "لعبة"  و عبد الفتاح القصرى  ف دور "ابراهيم نفخو" و مارى منيب  ف دور "سنيه جنح"  و حسن فايق  ف  دور "مخرج السيما" و  سليمان نجيب  ف  دور "الخواجه ايزاك عنبر" و بشاره واكيم  ف  دور "الغنى الشامى" و عزيز عثمان  ف دور "محمود بالاليكا".

 حكاية لعبة الست
تدور أحداث الفيلم عن حسن و هو رجل فقير بيدور علا وظيفة عشان يعيش منها و يساعد راجل فيدى له شلن معدن ممسوح  و لكن الشلن المعدن يجيب له الحظ فبعد المعاناه من التدوير عن وظيفه يساعده  الحظ ف الشغل ف محلات الخواجه ايزاك عنبر اللى يعجب بأمانته و اخلاقه و يسكن حسن فى اوده فوق سطح بيت ف منطقه شعبيه و ف نفس النهار اللى سكن فيه حسن ف الاوده جت للاوده بنت شابه جميله اسمها لعبة لان خالتها كانت تسكن فى الاوده قبل حسن و ما كانتش تعرف أن خالتها عزلت و يبتدى حب بينهم و يتجوزو و تبئا لعبه ممثله مشهوره و حسن يستنا موظف صغير فابو لعبه ابراهيم نفخو و ام لعبه سنيه جنح و ابن خالة لعبه محمود بلاليكا يخللوها تسيب حسن بعد شهرتها و كمان بعد سفرها برا  و تعرفها علا غنى لبنانى عايز يتجوزها عشان كدا قررت تسيب حسن اللى فكر ان من الرجوله انه يطلقها . يتجه الالمان ناحية مصر فيقرر الخواجه ايزاك عنبر لانه يهودى أنه يسيب المحل لحسن الموظف الشريف و انه يحط من ارباح المحل مبلغ فى حسابه لغاية  ما يتم مبلغ 20000 جنيه بعدين يكون المحل لحسن. حسن يكسب كتير بعد ما الاسعار غليت  و يكمل تمن المحل و يبئا المحل ملكه و ف نفس الوقت يعرف الغنى اللبنانى حقيقة لعبه و اللى عملته مع جوزها و يرفض يتجوزها و هنا تعرف لعبه غلطتها و تقرر انها تعود لجوزها اللى صفح عنها لانه بيحبها و ينتهى الفيلم نهاية سعيدة برجوعهم  لبعض  عشان يعيشو فى حب وسعاده.
 تمثيل 
 نجيب الريحانى: (حسن ابو طبق)
 تحية كاريوكا: (لعبه)
 سليمان نجيب: (ايزاك)
 عزيز عثمان: (محمود بلاليكا)
 بشاره واكيم: (وجيه الشابورى)
 حسن فايق: (المخرج)
 عبد الفتاح القصرى: (ابراهيم نفخو)
 مارى منيب: (سنيه جنح)
 سعيد أبو بكر: (الأخرس)
 محمود لطفى: (مساعد مخرج
 زكى صالح
 عبد الحميد بدوى: (مدير محل ايزاك)
 رياض القصبجى: (صاحب مطعم فول)
محمد نبيه
 بترو طنوس
 اسكندر منسى: (عامل فى محل بريموس)
 على كامل: (قهوجى)
 ابراهيم عماره: (المحاضر)
 جراسيا قاصين: (زبونه فى محل ايزاك)
 عبد المنعم سعودى: (فراش)
 عباس الدالى: (زبون الدخاخنى)
 توفيق اسماعيل: (زبون المحل)
 طوسون معتمد

اغانى فيلم لعبة الست

 بطلو دا و اسمعو دا

لينكات برانيه

مصادر
 السينما.كوم
https://elcinema.com/work/1010327/

تصنيف:افلام نجيب الريحانى
تصنيف:سينما
تصنيف:سينما مصريه
تصنيف:فن مصرى